**Izziņa par atzinumos sniegtajiem iebildumiem**

**par konceptuālo ziņojumu „Par Latvijas Nacionālā arhīva ēku kritisko stāvokli un turpmāko rīcību”**

**I. Jautājumi, par kuriem saskaņošanā vienošanās nav panākta**

|  |  |  |  |  |  |
| --- | --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas pamatojums iebilduma noraidījumam | Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma | Projekta attiecīgā punkta (panta) galīgā redakcija |
| 1 | 2 | 3 | 4 | 5 | 6 |
|  |  |  |  |  |  |

**Informācija par starpministriju (starpinstitūciju) sanāksmi vai elektronisko saskaņošanu**

|  |  |
| --- | --- |
| Datums | 2020.gada 28.janvārī, 2020.gada 21.septembrī, 2020.gada 6.oktobrī |
|   |   |
| Saskaņošanas dalībnieki | Finanšu ministrija, Tieslietu ministrija, Pārresoru koordinācijas centrs |
|    |   |
|  |   |   |

|  |  |  |
| --- | --- | --- |
| Saskaņošanas dalībnieki izskatīja šādu ministriju (citu institūciju) iebildumus |  Finanšu ministrija, Tieslietu ministrija, Pārresoru koordinācijas centrs |   |
|   |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā |  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |

**II. Jautājumi, par kuriem saskaņošanā vienošanās ir panākta**

|  |  |  |  |  |
| --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | Projekta attiecīgā punkta (panta) galīgā redakcija |
| 1 | 2 | 3 | 4 | 5 |
| 1. | Ministru kabineta rīkojuma projekta 3.punkts:„3. Pēc Latvijas Nacionālā arhīva infrastruktūras optimizācijas Latvijas Nacionālā arhīva atbrīvotos valsts nekustamos īpašumus, kas nav nepieciešami valsts funkciju veikšanai, virzīt atsavināšanai, paredzot, ka atsavināšanas ieņēmumi tiek novirzīti Latvijas Nacionālā arhīva infrastruktūras optimizācijas ietvaros valsts nekustamo īpašumu veikto attīstības izdevumu segšanai.”Konceptuālā ziņojuma „Par Latvijas Nacionālā arhīva ēku kritisko stāvokli un turpmāko rīcību” (turpmāk – konceptuālais ziņojums) 5.3.nodaļas „Attīstības izmaksu potenciālie finansēšanas avoti” sadaļa „Līdzekļi, kas iegūstami no LNA funkcijai nevajadzīgo NĪ atsavināšanas ieņēmumiem”.Konceptuālā ziņojuma 7.nodaļas „Priekšlikumi turpmākai rīcībai” 3.punkts. | **Finanšu ministrija (iebildums izteikts pēc 21.09.2020. elektroniskās saskaņošanas):**Rīkojuma projekta 3.punktā ir svītrojami vārdi: “paredzot, ka atsavināšanas ieņēmumi tiek novirzīti Latvijas Nacionālā arhīva infrastruktūras optimizācijas ietvaros valsts nekustamo īpašumu veikto attīstības izdevumu segšanai.”, ņemot vērā, ka atbilstoši 4.punktā noteiktajam, pieprasījumu par papildu finansējumu attīstības izdevumu, aprīkojuma iegādes, pārcelšanās izdevumu, nomas maksas, papildu maksājumu un komunālo pakalpojumu izdevumu nodrošināšanai plānots izskatīt  kārtējā gada budžeta likuma sagatavošanas procesā, Kultūras ministrijai iesniedzot attiecīgu prioritāro pasākumu. Attiecīgi ir precizējama informācija arī konceptuālā ziņojuma 5.3.apakšpunktā. | **Ņemts vērā**  | Precizēts Ministru kabineta rīkojuma projekta 3.punkts šādā redakcijā:„3. Pēc Latvijas Nacionālā arhīva infrastruktūras optimizācijas Latvijas Nacionālā arhīva atbrīvotos valsts nekustamos īpašumus, kas nav nepieciešami valsts funkciju veikšanai, virzīt atsavināšanai.”Precizēta konceptuālā ziņojuma 5.3.nodaļas „Attīstības izmaksu potenciālie finansēšanas avoti” sadaļa „Līdzekļi, kas iegūstami no LNA funkcijai nevajadzīgo NĪ atsavināšanas ieņēmumiem”.Precizēts konceptuālā ziņojuma 7.nodaļas „Priekšlikumi turpmākai rīcībai” 3.punkts. |
| 2. | Konceptuālā ziņojuma 5.4.nodaļas „Objektu uzturēšanas izdevumi” 6.tabula. | **Finanšu ministrija (iebildums izteikts pēc 21.09.2020. elektroniskās saskaņošanas):**Lūdzam papildināt konceptuālo ziņojumu, norādot aprēķināšanas nosacījumus 5.4.apakšpunkta “Objektu uzturēšanas izdevumi” 6.tabulā “NĪ nomas maksas un papildu maksājumu prognoze 7 NĪ kopā (t.sk. kapitāla izmaksas 20 gadu atmaksāšanas periodam VNĪ piederošajos NĪ)” iekļauto kārtējo/kapitālo remontdarbu finansējumam. | **Ņemts vērā** | Papildināta konceptuālā ziņojuma 5.4.nodaļas „Objektu uzturēšanas izdevumi” 6.tabula *„NĪ nomas maksas un papildu maksājumu prognoze 7 NĪ kopā (t.sk. kapitāla izmaksas 20 gadu atmaksāšanas periodam VNĪ piederošajos NĪ)”* ar paskaidrojošo tekstu, kas izteikts šādā redakcijā:„*Nomas maksas prognoze sagatavota saskaņā ar Ministru kabineta 2018. gada 20. februāra noteikumiem Nr. 97 “Publiskas personas mantas iznomāšanas noteikumi”, t.sk. atrunāti nosacījumi izdevumu plānotajiem remontdarbiem un būvdarbiem aprēķinam. Saskaņā ar VNĪ kvalitātes vadības dokumentos atrunāto kārtību, katram NĪ tiek aprēķināta ēkas atjaunošanas vērtības un remontdarbu investīciju plāns (RIP), ņemot vērā gan ēku tipu, katras ēkas komponentes (ēkas konstrukcija; ārējā apdare; iekšējā apdare un iekšējās inženiersistēmas) un tām piemērojamo lietderīgās lietošanas laiku, kā arī NĪ portfeļa sadalījumu). RIP ir aprēķinu metode nekustamo īpašumu uzturēšanas izmaksām, nosakot nepieciešamo izdevumu apjomu plānotajiem remontdarbiem un būvdarbiem gadā vai ēkas dzīves ciklā. RIP izmaksas nomas maksā piemēro ne vairāk kā 2,5 % no attiecīgā nekustamā īpašuma būvju atjaunošanas vērtības gadā.**Nomas maksa tiks aktualizēta pirms Kultūras ministrija iesniedz priekšlikumu par konceptuālajā ziņojumā „Par Latvijas Nacionālā arhīva ēku kritisko stāvokli un turpmāko rīcību” saskaņoto prioritāro pasākumu izskatīšanu kārtējā gada budžeta likuma sagatavošanas procesā.”* |
| 3. | Konceptuālā ziņojuma 6.nodaļa „Kopsavilkums par konceptuālajā ziņojumā iekļauto risinājumu (risinājumu variantu) realizācijai nepieciešamo valsts un pašvaldību budžeta finansējumu”. | **Finanšu ministrija (iebildums izteikts pēc 21.09.2020. elektroniskās saskaņošanas):**Ir precizējama konceptuālā ziņojuma 6.punktā “Kopsavilkums par konceptuālajā ziņojumā iekļauto risinājumu (risinājumu variantu) realizācijai nepieciešamo valsts un pašvaldību budžeta finansējumu” iekļautā tabula:* kolonnā “Budžeta programmas (apakšprogrammas) kods un nosaukums” norādot Finanšu ministrijas apakšprogrammu 41.13.00 “Finansējums VAS "Valsts nekustamie īpašumi" īstenojamiem projektiem un pasākumiem”;
* kolonnā “Vidēja termiņa budžeta ietvara likumā plānotais finansējums” visos risinājuma variantos norādot vienādu šobrīd esošā finansējuma apmēru;
* kolonnā “turpmāk ik gadu (ja risinājuma (risinājuma varianta) izpilde nav terminēta)” 3.risinājuma varianta uzturēšanas izdevumi ir norādāmi kā starpība starp plānoto (ar PVN) un šobrīd jau budžetā esošo finansējumu.
 | **Ņemts vērā** | Precizēta konceptuālā ziņojuma 6.nodaļa „Kopsavilkums par konceptuālajā ziņojumā iekļauto risinājumu (risinājumu variantu) realizācijai nepieciešamo valsts un pašvaldību budžeta finansējumu” atbilstoši izteiktajam iebildumam. |
| 4. | Ministru kabineta rīkojuma projekta 2.punkts:„2. Noteikt Kultūras ministriju un Finanšu ministriju (valsts akciju sabiedrību „Valsts nekustamie īpašumi”) par atbildīgajām institūcijām konceptuālā ziņojuma 3.risinājuma varianta īstenošanā.” | **Finanšu ministrija (iebildums izteikts pēc 28.01.2020. elektroniskās saskaņošanas):**Rīkojuma projekta 2.punkts paredz noteikt Kultūras ministriju un Finanšu ministriju (valsts akciju sabiedrību „Valsts nekustamie īpašumi”) par atbildīgajām institūcijām konceptuālā ziņojuma 3.risinājuma varianta īstenošanā. Par valsts nekustamo īpašumu attīstības projektu īstenošanas virzību, t.sk. tam nepieciešamā finansējuma piesaisti, ir atbildīga valsts pārvaldes iestāde, kuras vajadzībām attiecīgais infrastruktūras optimizācijas projekts tiek īstenots. Informējam, ka valsts akciju sabiedrība „Valsts nekustamie īpašumi” (turpmāk – VNĪ) nav atbildīga par Latvijas Nacionālā arhīva (turpmāk – LNA) struktūrvienību un izmantoto nekustamo īpašumu optimizācijas un efektīvas izmantošanas prasību definēšanu atbilstoši LNA vajadzībām. VNĪ kā projekta attīstītājs atbilstoši pieņemtajiem lēmumiem organizē un nodrošina projekta izpildi, veic praktiskās darbības infrastruktūras optimizācijai. Ņemot vērā minēto, lūdzam rīkojuma projekta 2.punktā noteikt Kultūras ministriju par atbildīgo institūciju un Finanšu ministriju (valsts akciju sabiedrību „Valsts nekustamie īpašumi”) par līdzatbildīgo institūciju konceptuālā ziņojuma 3.risinājuma varianta īstenošanā. | **Ņemts vērā** | Precizēts Ministru kabineta rīkojuma projekta 2.punkts šādā redakcijā:„2. Noteikt Kultūras ministriju par atbildīgo institūciju un Finanšu ministriju (valsts akciju sabiedrību „Valsts nekustamie īpašumi”) par līdzatbildīgo institūcijām konceptuālā ziņojuma 3.risinājuma varianta īstenošanā.”Precizēts konceptuālā ziņojuma 7.nodaļas „Priekšlikumi turpmākai rīcībai” 2.punkts. |
| 5. | Ministru kabineta rīkojuma projekta 3.punkts:„3.  Pēc Latvijas Nacionālā arhīva infrastruktūras optimizācijas Latvijas Nacionālā arhīva atbrīvotos valsts nekustamos īpašumus, kas nav nepieciešami valsts funkciju veikšanai, virzīt atsavināšanai, paredzot, ka atsavināšanas ieņēmumi tiek novirzīti Latvijas Nacionālā arhīva infrastruktūras optimizācijas ietvaros valsts nekustamo īpašumu veikto attīstības izdevumu segšanai.”Konceptuālā ziņojuma 5.3.nodaļa „Attīstības izmaksu potenciālie finansēšanas avoti”. | **Finanšu ministrija (iebildums izteikts pēc 28.01.2020. elektroniskās saskaņošanas):**Rīkojuma projekta 3.punktā ir svītrojami vārdi: “paredzot, ka atsavināšanas ieņēmumi tiek novirzīti Latvijas Nacionālā arhīva infrastruktūras optimizācijas ietvaros valsts nekustamo īpašumu veikto attīstības izdevumu segšanai.”, ņemot vērā, ka atbilstoši 4.punktā noteiktajam, pieprasījumu par papildu finansējumu attīstības izdevumu, aprīkojuma iegādes, pārcelšanās izdevumu, nomas maksas, papildu maksājumu un komunālo pakalpojumu izdevumu nodrošināšanai plānots izskatīt  kārtējā gada budžeta likuma sagatavošanas procesā, Kultūras ministrijai iesniedzot attiecīgu prioritāro pasākumu. Attiecīgi ir precizējama informācija arī konceptuālā ziņojuma 5.3.apakšpunktā. | **Ņemts vērā**Konceptuālajā ziņojumā piedāvātie ieņēmumi gan no ēku atsavināšanas, gan finansējuma priekšlikumi prioritāro pasākumu īstenošanai  paredzēti vienam mērķim –  Latvijas Nacionālā arhīva izmantotajos valsts īpašumos veikto attīstības izdevumu segšanai. Vēršam uzmanību, ka ir iespējams prognozēt tikai turpmāk neizmantojamo valsts īpašumu atbrīvošanas brīdi, nevis ieņēmumu gūšanas brīdi no ēkas atsavināšanas. Līdz ar to konceptuālajā ziņojumā tiek piedāvāti vairāki investīciju piesaistes veidi. Gadījumā, ja finansējums Latvijas Nacionālā arhīva attīstības izdevumu segšanai tiks piešķirts kārtējā gada budžeta likuma sagatavošanas procesā, atsavināšanas rezultātā gūtos ieņēmumus varēs novirzīt valsts budžetā, tādējādi veidojot pozitīvu ietekmi uz valsts budžetu. | Ministru kabineta rīkojuma projekta 3.punkts:„3.  Pēc Latvijas Nacionālā arhīva infrastruktūras optimizācijas Latvijas Nacionālā arhīva atbrīvotos valsts nekustamos īpašumus, kas nav nepieciešami valsts funkciju veikšanai, virzīt atsavināšanai.”Precizēta konceptuālā ziņojuma 5.3.nodaļas „Attīstības izmaksu potenciālie finansēšanas avoti” sadaļas „Līdzekļi, kas iegūstami no LNA funkcijai nevajadzīgo NĪ atsavināšanas ieņēmumiem” 2.rindkopa šādā redakcijā: „Jāņem vērā, ka Publiskas personas mantas atsavināšanas likuma 4.panta pirmā daļa nosaka, ka valsts mantas atsavināšanu var ierosināt, ja tā nav nepieciešama attiecīgajai iestādei vai citām valsts iestādēm to funkciju nodrošināšanai. Attiecīgi valsts nekustamo īpašumu atsavināšana iespējama tikai pēc tam, kad tos atbrīvojis LNA. Paredzot attiecīgu normu kārtējā gada budžeta likumā, atsavināšanas ieņēmumu izlietojums ir ierobežots laikā, turklāt nav iespējams paredzēt, vai un kad nekustamos īpašumus izdosies atsavināt.” |
| 6. | Konceptuālā ziņojuma 4.nodaļas „Risinājumu izvērtējums un to finansiālā ietekme” 4.1., 4.2., 4.3.apakšnodaļas sadaļa „Attīstības projekta īstenošanas ilgums, mēnešos”. | **Finanšu ministrija (iebildums izteikts pēc 28.01.2020. elektroniskās saskaņošanas):**Konceptuālā ziņojuma 4.punkta “Risinājumu izvērtējums un to finansiālā ietekme” 4.1., 4.2., 4.3.apakšpunkta sadaļā “Attīstības projekta īstenošanas ilgums, mēnešos” nav saprotams pamatojums par darbu uzsākšanu 2020.gadā, ņemot vērā, ka konceptuālā ziņojuma 6.sadaļā tiek norādīts, ka papildu finansējums nepieciešamas sākot ar 2021.gadu. Līdz ar to iepriekš minētajā sadaļā svītrojama informācija par 2020.gadu un “n.gads” vietā norādāms “2021.gads”, attiecīgi precizējot “n+1, n+2, n+3, n+4, n+5, n+6” gadus. Papildus vēršam uzmanību, ka konceptuālajā ziņojumā jānovērš pretrunīgā informācija par to, vai 3.risinājuma varianta ietvaros plānots paralēli īstenot nekustamo īpašumu attīstības projektus, vai tomēr to īstenošanu sadalīt pa kārtām. | **Ņemts vērā** | Konceptuālā ziņojuma 4.nodaļas „Risinājumu izvērtējums un to finansiālā ietekme” 4.1., 4.2., 4.3.apakšnodaļas sadaļā „Attīstības projekta īstenošanas ilgums, mēnešos” precizēts darbu uzsākšanas gads uz 2022.gadu, ņemot vērā finansējuma pieejamības un pieprasīšanas iespējas, kā arī precizēts aktvitāšu īstenošanas ilgums, norādot mēnešu skaitu. |
| 7. | Konceptuālā ziņojuma 5.nodaļa „Izvēlētās alternatīvas „Latvijas Nacionālā arhīva infrastruktūras optimizācija” detalizācija”. | **Finanšu ministrija (iebildums izteikts pēc 28.01.2020. elektroniskās saskaņošanas):**Konceptuālā ziņojuma 5.punktā “Izvēlētās alternatīvas „Latvijas Nacionālā arhīva infrastruktūras optimizācija” detalizācija” sniegta informācija, ka I posmam Rīgas un Zemgales reģiona centra izveidei un III posmam Latgales reģiona centra izveidei ir piešķirts Eiropas Reģionālās attīstības fonda (turpmāk – ERAF) finansējums un, lai nodrošinātu pilnvērtīgu centru izveidi ir nepieciešams finansējums aprīkojuma iegādei. Savukārt konceptuālā ziņojuma 3.tabulā un 2.pielikuma 1.tabulā ietverta informācija par I un III posma plānotajiem attīstības izdevumiem 14,2 milj. *euro* un 9,1 milj. *euro* apmērā. Lūdzam precizēt konceptuālā ziņojuma 5.punktā ietverto informāciju, skaidrojot papildu finansējuma nepieciešamību attīstības izdevumiem, norādot, ka pilnvērtīgai arhīva darbībai papildus ERAF finanansējuma ietvaros veiktajai ēkas fasādes un jumta siltināšanai, logu un ārdurvju nomaiņai, ventilācijas sistēmas izbūvei un apkures sistēmas izbūvei Skandu ielā 14, Rīgā, būtiski veikt arī  lietusūdens savākšanas sistēmas uzlabošanas darbus, esošo dzelzsbetonu kolonu stiprināšanu, pārseguma pastiprināšanu, iekštelpu pārbūves darbus (t.sk. glabātuvēm atbilstošu telpu izbūve, grīdas virsma izlīdzināšana; sienu un griestu krāsošana; iekštelpu durvju izveide), ugunsdrošo nodalījumu izbūvi, iekšējo inženiertīklu nomaiņu/izbūvi, 3 liftu izbūvi arhīvā uzglabājamo dokumentu pārvietošanai un teritorijas sakārtošanu. Savukārt nekustamajā īpašumā Komandanta ielā 9, Daugavpilī, papildus ERAF finansējuma ietvaros veiktajai ēkas fasādes un jumta siltināšanai, logu un ārdurvju nomaiņai, dabīgās ventilācijas sistēmas apkopei, apkures sistēmas modernizācijai, papildus nepieciešams nodrošināt lietusūdens savākšanas sistēmas uzlabošanu; pārseguma pastiprināšanu, iekštelpu pārbūves darbus (t.sk. glabātuvēm atbilstošu telpu izbūve, grīdas virsma izlīdzināšana; sienu un griestu krāsošana; iekštelpu durvju izveide), ugunsdrošo nodalījumu izbūvi, iekšējo inženiertīklu nomaiņu/izbūvi un teritorijas sakārtošanu. Viennozīmīgai skaidrībai lūdzam norādīt, ka tabulā Nr.3 „Alternatīvas „Latvijas Nacionālā arhīva infrastruktūras optimizācija” attīstības izmaksas”I un III posma īstenošanai norādītais finansējums neietver ERAF projektu finansējumu 5,5 milj. *euro* apmērā. Lūdzam arī precizēt konceptuālā ziņojuma 5.punktā par I posmu norādīto projekta mērķi, svītrojot sniegto informāciju par Daugavpils pilsētu. | **Ņemts vērā** | Precizēta konceptuālā ziņojuma 5.nodaļā „Izvēlētās alternatīvas „Latvijas Nacionālā arhīva infrastruktūras optimizācija” detalizācija” norādītā informācija. |
| 8. | Konceptuālā ziņojuma 5.2.nodaļa „Finansējums attīstības izdevumu segšanai”. | **Finanšu ministrija (iebildums izteikts pēc 28.01.2020. elektroniskās saskaņošanas):**Konceptuālā ziņojuma 5.2.apakšpunktā “Finansējums attīstības izdevumu segšanai” norādīts, ka 3.risinājuma varianta kopējās prognozētās alternatīvas attīstības izmaksas ir 79 727 728 *euro*, kuras var tikt precizētas **vismaz** 30% robežās, kas attiecīgi kopējo izmaksu summu palielinātu līdz ne mazāk kā 103 646 046 *euro*. Norādām, ka nav saprotams, vai plānotais izmaksu palielinājums tiek attiecināts uz kopējām izmaksām, tajā skaitā kustāmās mantas iegādei un pārvākšanās izdevumiem. Ņemot vērā iepriekš minēto, secinām, ka 3.alternatīva „LNA infrastruktūras optimizācija” ilgtermiņā vairs nebūs vērtējama kā visefektīvākā, jo 20 gadu periodā kopējā izmaksu summa sasniegtu vismaz 161,6 milj. *euro* neņemot vērā iespējamo nomas maksas palielinājumu, savukārt 1.alternatīvas “LNA infrastruktūras atjaunošana” kopējās izmaksas 20 gadu periodā sasniedz 156,1 milj. *euro* un 2.alternatīvas “LNA infrastruktūras nomāšana tirgus sektorā” par šo pašu periodu sasniedz 104,5 milj *euro*. Ņemot vērā, ka izdevumu prognoze Latvijas Nacionālā arhīva (turpmāk – LNA) infrastruktūras optimizācijai aprēķināta 2019.gadā pamatojoties uz 2018.gada cenām, uzskatām, ka izmaksu palielinājums pēc projektēšanas uzdevuma izstrādes vismaz 30% apmērā nav atbalstāms, lūdzam svītrot attiecīgo informāciju no konceptuālā ziņojuma. Tāpat minētā apakšpunkta 23.lpp. norādīts, ka konceptuālajā ziņojumā nav iekļauts finansējums saistībā ar uz zemes vienības Festivāla ielā 43, Cēsīs, esošās būves atsavināšanu un demontāžu. Ņemot vērā minēto, ir precizējams konceptuālais ziņojums, norādot kopējo iespējamo 3.risinājuma varianta izmaksu kopsummu vai paredzēt attīstības priekšlikumu kādā citā nekustamajā īpašumā Vidzemes reģionā, izvērtējot ar nekustamā īpašuma Festivāla ielā 43, Cēsīs, attīstības projekta īstenošanu saistītos riskus. Vienlaikus, lai gūtu priekštatu par kopējo ietekmi uz valsts budžetu, vairākām pozīcijām (piemēram, kustamās mantas iegāde, pārcelšanās izdevumi) ir izvērtējama finansējuma norādīšana ar pievienotās vērtības nodokli, kā arī konceptuālajā ziņojumā norādāma informācija par plānotajām komunālo maksājumu izmaksām pēc nekustamo īpašumu attīstības izdevumu segšanas. | **Ņemts vērā** | Konceptuālā ziņojuma 5.2.nodaļā „Finansējums attīstības izdevumu segšanai” precizēta šāda informācija:„[..] Ņemot vērā, ka izmaksas noteiktas pirms projektēšanas uzdevuma izstrādes, tās var tikt precizētas.”Konceptuālā ziņojuma 5.nodaļa „Izvēlētās alternatīvas „Latvijas Nacionālā arhīva infrastruktūras optimizācija” detalizācija” papildināta ar šādu informāciju par Vidzemes reģiona centra izveidi:„[..] **II. posms:** Cēsīs izveidot **Vidzemes reģiona centru** tiek izvērtēta iespēja izbūvēt jaunbūvi uz nekustamā īpašuma (nekustamā īpašuma kadastra Nr.4201 002 0401) sastāvā esošas zemes vienības (zemes vienības kadastra apzīmējums 4201 002 0401) Festivāla ielā 43, Cēsīs (NĪ ir valsts īpašumā FM valdījumā). Ja līdz finanšu līdzekļu piešķiršanai attīstības projekta īstenošanai Cēsu novada pašvaldība nebūs veikusi uz zemesgabala Festivāla ielā 43 esošās vidi degradējošās būves piespiedu nojaukšanu, kā alternatīva tiks izskatīta iespēja Vidzemes valsts zonālā arhīva jaunbūvi būvēt uz Cēsu novada pašvaldībai piederošās zemes vienības (zemes vienības kadastra apzīmējums 4201 004 0722) Ata Kronvalda ielā 37, Cēsīs. Pašvaldība apliecinājusi gatavību pēc tam, kad rasts risinājums nepieciešamajam finansējumam Vidzemes valsts zonālā arhīva jaunbūves būvniecībai, saskaņā ar Publiskas personas mantas atsavināšanas likuma 42.panta otro daļu nodot zemes vienību Kronvalda ielā 37 bez atlīdzības valsts īpašumā kultūras funkciju veikšanai. [..]”Ņemot vērā, ka vairs nepastāv risks Vidzemes reģiona izveidei Cēsīs, atbilstoši precizēta informācija konceptuālajā ziņojumā.Konceptuālā ziņojuma 5.4.nodaļā „Objektu uzturēšanas izdevumi” precizēta informācija par objektu uzturēšanas izdevumiem – Tabula Nr.6 *„NĪ nomas maksas un papildu maksājumu prognoze 7 NĪ kopā (t.sk. kapitāla izmaksas 20 gadu atmaksāšanas periodam VNĪ piederošajos NĪ)”.* |
| 9. | Konceptuālā ziņojuma 5.3.nodaļa „Attīstības izmaksu potenciālie finansēšanas avoti”. | **Finanšu ministrija (iebildums izteikts pēc 28.01.2020. elektroniskās saskaņošanas):**Lūdzam svītrot konceptuālā ziņojuma 5.3.apakšpunktā “Attīstības izmaksu potenciālie finansēšanas avoti” par Eiropas Savienības politikas un ārvalstu finanšu instrumentiem otrajā rindkopā sniegto informāciju par plānoto papildu ES fondu plānošanas perioda 2014.-2021.gada finansējuma piesaisti. | **Ņemts vērā** | Precizēta konceptuālā ziņojuma 5.3.nodaļa „Attīstības izmaksu potenciālie finansēšanas avoti”, svītrojot informāciju atbilstoši izteiktajam iebildumam. |
| 10. | Konceptuālā ziņojuma 5.3.nodaļa „Attīstības izmaksu potenciālie finansēšanas avoti”, 5.4.nodaļa „Objektu uzturēšanas izdevumi” un 6.nodaļa „Kopsavilkums par konceptuālajā ziņojumā iekļauto risinājumu (risinājumu variantu) realizācijai nepieciešamo valsts un pašvaldību budžeta finansējumu”. | **Finanšu ministrija (iebildums izteikts pēc 28.01.2020. elektroniskās saskaņošanas):**Ņemot vērā konceptuālā ziņojuma 5.3.apakšpunktā “Attīstības izmaksu potenciālie finansēšanas avoti” norādītos atšķirīgos finansēšanas avotus (atkarībā no attīstāmā nekustamā īpašuma piederības), lūdzam konceptuālā ziņojuma 5.4.apakšpunktā norādīt atsevišķi nomas maksas un papildu maksājumu (atšifrējot papildu maksājumu izdevumu pozīcijas) aprēķinu VNĪ īpašumā esošiem objektiem (tostarp, komponenti “k”) un valsts īpašumā esošiem objektiem, attiecīgi precizējot arī konceptuālā ziņojuma 6.punkta “Kopsavilkums par konceptuālajā ziņojumā iekļauto risinājumu (risinājumu variantu) realizācijai nepieciešamo valsts un pašvaldību budžeta finansējumu” saturu. Norādām, ja VNĪ kapitālieguldījumus VNĪ īpašumā esošajos nekustamajos īpašumos plānots segt pēc objekta nodošanas ekspluatācijā ilgtermiņa nomas maksas veidā, jautājums par papildu nepieciešamo finansējumu nomas maksas un papildu maksājumu segšanai skatāms pirms nekustamo īpašumu attīstības projektu uzsākšanas. | **Ņemts vērā** | Precizēta konceptuālā ziņojuma 5.3.nodaļa „Attīstības izmaksu potenciālie finansēšanas avoti”, 5.4.nodaļa „Objektu uzturēšanas izdevumi” un 6.nodaļa „Kopsavilkums par konceptuālajā ziņojumā iekļauto risinājumu (risinājumu variantu) realizācijai nepieciešamo valsts un pašvaldību budžeta finansējumu”, veicot nomas maksas pārrēķinu un paredzot nekustamajos īpašumos, kas ir VNĪ īpašumā, kapitālieguldījumus segt no VNĪ piesaistītiem finanšu līdzekļiem, atgūstot tos nomas maksas veidā 15 gadu periodā. |
| 11. | Konceptuālā ziņojuma 6.nodaļa „Kopsavilkums par konceptuālajā ziņojumā iekļauto risinājumu (risinājumu variantu) realizācijai nepieciešamo valsts un pašvaldību budžeta finansējumu”. | **Finanšu ministrija (iebildums izteikts pēc 28.01.2020. elektroniskās saskaņošanas):**Ir precizējama konceptuālā ziņojuma 6.punktā “Kopsavilkums par konceptuālajā ziņojumā iekļauto risinājumu (risinājumu variantu) realizācijai nepieciešamo valsts un pašvaldību budžeta finansējumu” iekļautā tabula:  norādot finansējumu (attīstības, kustamās mantas iegādes, pārvākšanās, uzturēšanas (nomas maksas, papildu maksājumu un komunālo maksājumu izdevumi) sadalījumā par budžeta resoriem un apakšprogrammām;  kolonnā “Vidēja termiņa budžeta ietvara likumā plānotais finansējums” precizējot finansējumu atbilstoši 5.4.apakšpunkta pirmajā rindkopā norādītajam, jo šobrīd nav skaidrs, kāpēc visos risinājuma variantos nav vienāds šobrīd esošā finansējuma apmērs;  kolonnā “turpmāk ik gadu (ja risinājuma (risinājuma varianta) izpilde nav terminēta)” 3.risinājuma varianta uzturēšanas izdevumi ir norādāmi kā starpība starp plānoto (ar PVN) un šobrīd jau budžetā esošo finansējumu. | **Ņemts vērā** | Precizēta konceptuālā ziņojuma 6.nodaļa „Kopsavilkums par konceptuālajā ziņojumā iekļauto risinājumu (risinājumu variantu) realizācijai nepieciešamo valsts un pašvaldību budžeta finansējumu”, norādot finansējuma avotus alternatīvu īstenošanai un tā sadalījumu pa gadiem, sākot no 2022.gada. |
| 12. | Konceptuālā ziņojuma 2.pielikums. | **Finanšu ministrija (iebildums izteikts pēc 28.01.2020. elektroniskās saskaņošanas):**Ir papildināms konceptuālā ziņojuma 2.pielikums, attīstības posmiem plānoto finansējumu norādot sadalījumā pa gadiem. | **Ņemts vērā** | Konceptuālā ziņojuma 2.pielikums svītrots un informācija iekļauta konceptuālā ziņojuma 6.nodaļā „Kopsavilkums par konceptuālajā ziņojumā iekļauto risinājumu (risinājumu variantu) realizācijai nepieciešamo valsts un pašvaldību budžeta finansējumu”. |
| 13. | Konceptuālā ziņojuma 6.nodaļas „Priekšlikumi turpmākai rīcībai” 2.punkts:„2. FM kārtējā gada valsts budžeta sagatavošanas procesā likumā par valsts budžetu kārtējam gadam paredzēt normu, ka gūtie atsavināšanas ieņēmumi no LNA atbrīvoto valsts nekustamo īpašumu, kas nav nepieciešami valsts funkciju veikšanai, atsavināšanas nav ieskaitāmi valsts budžetā, bet novirzāmi valsts īpašumā FM valdījumā esošo nekustamo īpašumu attīstības izdevumu segšanai.”Ministru kabineta rīkojuma projekta 2.punkts: „2. Finanšu ministrijai kārtējā gada valsts budžeta sagatavošanas procesā likumā par valsts budžetu kārtējam gadam paredzēt normu, ka gūtie atsavināšanas ieņēmumi no Latvijas Nacionālā arhīva atbrīvoto valsts nekustamo īpašumu, kas nav nepieciešami valsts funkciju veikšanai, atsavināšanas nav ieskaitāmi valsts budžetā, bet novirzāmi valsts īpašumā Finanšu ministrijas valdījumā esošo nekustamo īpašumu attīstības izdevumu segšanai.” | **Tieslietu ministrija:**Projekta noslēgumā ietvertais 2. priekšlikums un Ministru kabineta rīkojuma projekta 2.punkts paredz Finanšu ministrijai kārtējā gada valsts budžeta sagatavošanas procesā likumā par valsts budžetu kārtējam gadam paredzēt normu, ka gūtie atsavināšanas ieņēmumi no Latvijas Nacionālā arhīva atbrīvoto valsts nekustamo īpašumu, kas nav nepieciešami valsts funkciju veikšanai, atsavināšanas nav ieskaitāmi valsts budžetā, bet novirzāmi valsts īpašumā Finanšu ministrijas valdījumā esošo nekustamo īpašumu attīstības izdevumu segšanai. Publiskas personas mantas atsavināšanas likuma 47. pants noteic, ka publiskas personas mantas atsavināšanā iegūtos līdzekļus pēc atsavināšanas izdevumu segšanas ieskaita attiecīgās publiskās personas budžetā. Atsavināšanas izdevumu apmēru nosaka Ministru kabineta paredzētajā kārtībā. Ievērojot minēto, lūdzam pārstrādāt projektā ietverto 2. priekšlikumu un Ministru kabineta rīkojuma projekta 2.punktu atbilstoši Publiskas personas mantas atsavināšanas likuma regulējumam. | **Ņemts vērā** | Precizēts konceptuālā ziņojuma 7.nodaļas „Priekšlikumi turpmākai rīcībai” 3.punkts šādā redakcijā:„3. Pēc LNA infrastruktūras optimizācijas LNA atbrīvotos valsts nekustamos īpašumus, kas nav nepieciešami valsts funkciju veikšanai, virzīt atsavināšanai.”Precizēts Ministru kabineta rīkojuma projekta 3.punkts šādā redakcijā:„3. Pēc Latvijas Nacionālā arhīva infrastruktūras optimizācijas Latvijas Nacionālā arhīva atbrīvotos valsts nekustamos īpašumus, kas nav nepieciešami valsts funkciju veikšanai, virzīt atsavināšanai.” |
| 14. | Konceptuālais ziņojums un Ministru kabineta rīkojuma projekts. | **Pārresoru koordinācijas centrs:**Lūdzam norādīt konceptuālajā ziņojumā risinājuma variantu ietekmi uz valsts un pašvaldību budžetu un Ministru kabineta rīkojuma projektā norādīt atbildīgo institūciju/ atbildīgās institūcijas atbalstītā risinājuma īstenošanā (ieviešanā), atbilstoši Attīstības plānošanas dokumentu izstrādes un ietekmes izvērtēšanas noteikumiem. | **Ņemts vērā** | Konceptuālais ziņojums papildināts ar jaunu 6.nodaļu „Kopsavilkums par konceptuālajā ziņojumā iekļauto risinājumu (risinājumu variantu) realizācijai nepieciešamo valsts un pašvaldību budžeta finansējumu”.Ministru kabineta rīkojuma projekts papildināts ar jaunu 2.punktu šādā redakcijā:„2.Noteikt Kultūras ministriju par atbildīgo institūciju un Finanšu ministriju (valsts akciju sabiedrību „Valsts nekustamie īpašumi”) par līdzatbildīgo institūciju konceptuālā ziņojuma 3.risinājuma varianta īstenošanā.” |
| 15. | Ministru kabineta rīkojuma projekta 2.punkts:„2. Finanšu ministrijai kārtējā gada valsts budžeta sagatavošanas procesā likumā par valsts budžetu kārtējam gadam paredzēt normu, ka gūtie atsavināšanas ieņēmumi no Latvijas Nacionālā arhīva atbrīvoto valsts nekustamo īpašumu, kas nav nepieciešami valsts funkciju veikšanai, atsavināšanas nav ieskaitāmi valsts budžetā, bet novirzāmi valsts īpašumā Finanšu ministrijas valdījumā esošo nekustamo īpašumu attīstības izdevumu segšanai.” | **Finanšu ministrija:**Rīkojuma projekta 2.punkts paredz Finanšu ministrijai kārtējā gada valsts budžeta sagatavošanas procesā likumā par valsts budžetu kārtējam gadam paredzēt normu, ka gūtie atsavināšanas ieņēmumi no Latvijas Nacionālā arhīva atbrīvoto valsts nekustamo īpašumu, kas nav nepieciešami valsts funkciju veikšanai, atsavināšanas nav ieskaitāmi valsts budžetā, bet novirzāmi valsts īpašumā Finanšu ministrijas valdījumā esošo nekustamo īpašumu attīstības izdevumu segšanai. Ņemot vērā, ka šobrīd nav zināms, kura gada valsts budžeta sagatavošanas procesā minētā norma ir jāparedz un kuru nekustamo īpašumu attīstīšanai gūtie atsavināšanas ieņēmumi ir novirzāmi, lūdzam precizēt rīkojuma projekta 2.punktu, paredzot, ka jautājums par atsavināšanas ieņēmumu novirzīšanu ir risināms pie katra objekta atsavināšanas īstenošanas. Piedāvājam punktu izteikt sekojošā redakcijā: “Pēc Latvijas Nacionālā arhīva infrastruktūras optimizācijas, Latvijas Nacionālā arhīva atbrīvotos valsts nekustamos īpašumus, kas nav nepieciešami valsts funkciju veikšanai, virzīt atsavināšanai, paredzot, ka atsavināšanas ieņēmumu tiek novirzīti Latvijas Nacionālā arhīva infrastruktūras optimizācijas ietvaros valsts nekustamo īpašumu veikto attīstības izdevumu segšanai”. | **Ņemts vērā** | Precizēts Ministru kabineta rīkojuma projekta 3.punkts šādā redakcijā:„3. Pēc Latvijas Nacionālā arhīva infrastruktūras optimizācijas Latvijas Nacionālā arhīva atbrīvotos valsts nekustamos īpašumus, kas nav nepieciešami valsts funkciju veikšanai, virzīt atsavināšanai.” |
| 16. | Ministru kabineta rīkojuma projekta 3.punkts:„3. Finanšu ministrijai (valsts akciju sabiedrībai „Valsts nekustamie īpašumi”) sadarbības ar Eiropas Investīciju banku ietvaros piedalīties inovatīvu publisko ēku finansēšanas modeļu izstrādes pētījumā, tai skaitā izvērtēt iespēju reģionālo arhīvu attīstību īstenot publiskās un privātās partnerības ietvaros.” | **Finanšu ministrija:**Ņemot vērā, ka konceptuālajā ziņojumā ir norādīts, ka valsts akciju sabiedrība “Valsts nekustamie īpašumi” (turpmāk – VNĪ) jau ir uzsākusi sadarbību ar Eiropas Investīciju bankas konsultācijas centru, lai finansētu VNĪ pārvaldītos nekustamos īpašumus, turklāt nav pamatojuma, kāpēc par šo jautājumu būtu jālemj Ministru kabinetam, lūdzam svītrot rīkojuma projekta 3.punktu. | **Ņemts vērā** | Svītrots Ministru kabineta rīkojuma projekta 3.punkts tā sākotnējā redakcjā. |
| 17. | Konceptuālā ziņojuma 4.2.nodaļas „LNA infrastruktūras nomāšana tirgus sektorā” sadaļas „Ierobežojumi, jeb riski:” 1.punkts:„1. Līdz šim ir akreditēti 6 privāti uzņēmumi, kas piedāvā prasībām atbilstošu arhīva glabātavu telpu nomu Rīgā un Salaspilī. NĪ tirgū šobrīd Latvijas teritorijā nav pieejamas nomai nepieciešamais glabātavu apjoms. Prognozējams, ka jaunu NĪ izbūve, kas funkcionāli atbilstu LNA darbības specifikai, šajā gadījumā ir iespējama tikai privātās publiskās partnerības ietvaros, pirms tam no valsts saņemot garantijas par jaunizbūvētā NĪ nomu pēc tā nodošanas ekspluatācijā.” | **Finanšu ministrija:**Lūdzam konceptuālā ziņojuma 15.lpp. pie 2.alternatīvas ierobežojumiem skaidrot, kādā veidā tiek paredzēts saņemt valsts garantijas par jaunuzbūvētā nekustamā īpašuma nomu pēc tā nodošanas ekspluatācijā. | **Ņemts vērā** | Precizēts konceptuālā ziņojuma 4.2.nodaļas „LNA infrastruktūras nomāšana tirgus sektorā” sadaļas „Ierobežojumi, jeb riski:” 1.punkts šādā redakcijā:„1. Līdz šim ir akreditēti 6 privāti uzņēmumi, kas piedāvā prasībām atbilstošu arhīva glabātavu telpu nomu Rīgā un Salaspilī. NĪ tirgū šobrīd Latvijas teritorijā nav pieejamas nomai nepieciešamais glabātavu apjoms. Prognozējams, ka jaunu NĪ izbūve, kas funkcionāli atbilstu LNA darbības specifikai, šajā gadījumā ir iespējama tikai publiskās un privātās partnerības ietvaros. Ja tiks nolemts sadarbībā ar Eiropas Investīciju bankas konsultāciju centru izvērtēt iespējas LNA nepieciešamos infrastruktūras attīstības jautājumus vismaz daļēji risināt publiskās un privātās partnerības ietvaros, tad tiks vērtēts, vai katram posmam atsevišķs publiskās un privātās partnerības līgums vai kā kopējais līgums par visu valsti.” |
| 18. | Konceptuālā ziņojuma 4.3.nodaļas „LNA infrastruktūras optimizācija” sadaļa „Attīstības projekta īstenošanas ilgums, mēnešos:”:„**72 mēneši, ja sākot ar 2020.gadu pieejams finansējums plānoto darbu izpildei:**1. Izpētes darbi un projektēšanas uzdevuma izstrāde (t.sk. iepirkums): 2020.gads.
2. Būvprojekta izstrāde un ekspertīze (t.sk. iepirkums): 2021. – 2022.gads.
3. Būvdarbi (t.sk. iepirkums): 2022. – 2024.gads.
4. Nodošana ekspluatācijā: 2024.gada decembris.
5. Aprīkojuma iegāde un uzstādīšana, LNA krājumu pārvešana: 2024. – 2025.gads.
6. LNA funkcijām un citām valsts funkcijām nevajadzīgo NĪ atsavināšana: 2025. – 2026.gads.

Infrastruktūras attīstība var tikt uzsākta katram NĪ individuāli, ņemot vērā LNA darbības nodrošināšanai nepieciešamās infrastruktūras attīstības prioritātes.” | **Finanšu ministrija:**Atbilstoši konceptuālā ziņojuma 4.3.sadaļā “LNA infrastruktūras optimizācija” sniegtajai informācijai, optimizācijas plāns paredz izpētes darbus un projektēšanas uzdevuma izstrādi veikt 2020.gadā. Lūdzam skaidrot, kā tiks nodrošināts nepieciešamais finansējums 308 071 *euro* apmērā iepriekš minēto izdevumu segšanai, ņemot vērā, ka visi lēmumi attiecībā par papildu finansējuma piešķiršanu 2020.gadam Ministru kabinetā jau ir pieņemti. | **Ņemts vērā** | Precizēta konceptuālā ziņojuma 4.3.nodaļas „LNA infrastruktūras optimizācija” sadaļa „Attīstības projekta īstenošanas ilgums, mēnešos:” šādā redakcijā:„**60 mēneši jeb 5 gadi (ja, sākot ar 2022.gadu, pieejams finansējums, attiecīgi plānots uzsākt zemāk minētos darbus):**1. Izpētes darbi un projektēšanas uzdevuma izstrāde (t.sk. iepirkums): 12 mēneši.
2. Būvprojekta izstrāde un ekspertīze (t.sk. iepirkums): 12 mēneši
3. Būvdarbi (t.sk. iepirkums): līdz 35 mēneši.
4. Nodošana ekspluatācijā: 1 mēnesis.
5. Aprīkojuma iegāde un uzstādīšana, LNA krājumu pārvešana: 12 mēneši (norit vienlaikus ar 3. un 4.punktā minētajām darbībām).
6. LNA funkcijām un citām valsts funkcijām nevajadzīgo NĪ atsavināšana.

Infrastruktūras attīstība var tikt uzsākta katram NĪ individuāli, ņemot vērā LNA darbības nodrošināšanai nepieciešamās infrastruktūras attīstības prioritātes.” |
| 19. | Konceptuālā ziņojuma 4.3.nodaļas „LNA infrastruktūras optimizācija” sadaļas „Ierobežojumi, jeb riski:” 2.punkta pēdējais teikums:„Ņemot vērā minēto, tiek izskatīti arī citi risinājumi LNA darbības nodrošināšanai Vidzemes reģionā.” | **Finanšu ministrija:**Ņemot vērā konceptuālā ziņojuma 4.3.tabulā norādīto informāciju attiecībā uz Vidzemes reģiona centra izveidi, kas, iespējams, ietvers gan esošas ēkas demontāžu, gan būves atsavināšanu sabiedrības vajadzībām normatīvajos aktos noteiktajā kārtībā, kā arī vienlaikus norādīto, ka tiek izskatīti arī citi risinājumi, lūdzam: 1) sniegt skaidrojumu, vai 11 655 210 *euro* (bez PVN), kas ir norādīti 23.lpp., ietver tikai ēkas būvniecību, vai arī tajā skaitā arī izmaksas saistībā ar esošās būves atsavināšanu un demontāžu; 2) papildināt konceptuālo ziņojumu saistībā ar citiem izskatītajiem variantiem gadījumā, ja nebūs iespējams realizēt ieceri saistībā ar objektu Festivāla ielā 43, Cēsīs. | **Ņemts vērā** | Konceptuālā ziņojuma 5.2.nodaļas „Finansējums attīstības izdevumu segšanai” tabula Nr.3 „Alternatīvas „Latvijas Nacionālā arhīva infrastruktūras optimizācija” attīstības izmaksas” papildināta ar skaidrojumu par tabulā iekļautajām izmaksām par jaunas ēkas būvniecību Cēsīs:\*\*Kopējās izmaksās nav iekļautas saistībā ar objektā Festivāla ielā 43, Cēsīs esošās būves atsavināšanu un demontāžu (šobrīd ar Cēsu novada pašvaldību tiek risināts jautājums par pienākumu vidi degradējošās un bīstamās būves, kas ir zemesgrāmatā nereģistrēts trešās personas īpašums, sakārtošanai vai demontāžai)”. |
| 20. | Konceptuālā ziņojuma 5.3.nodaļas „Attīstības izmaksu potenciālie finansēšanas avoti” sadaļa „Secinājumi”. | **Finanšu ministrija:**Ņemot vērā, ka konceptuālā ziņojuma 5.3.sadaļā “Attīstības izmaksu potenciālie finansēšanas avoti” tiek minēti dažādi finansēšanas avoti, lūdzam konceptuālā ziņojuma sadaļā pie secinājumiem norādīt, kurš finansēšanas avots ir plānots alternatīvas “LNA infrastruktūras optimizācija” attīstības un aprīkojuma izmaksu segšanai 79,7 milj. *euro* apmērā. | **Ņemts vērā**  | Konceptuālā ziņojuma 5.3.nodaļas „Attīstības izmaksu potenciālie finansēšanas avoti” sadaļa „Secinājumi” papildināta ar šādu informāciju:„Atbalstot konceptuālajā ziņojumā ietverto 3.risinājuma variantu, kas paredz LNA infrastruktūras optimizāciju, jāņem vērā šobrīd plānotie iespējamie finansējuma avoti LNA infrastruktūras attīstībai nepieciešamo izdevumu segšanai 79,8 milj. *euro* apmērā:* 1. Eiropas Savienības fondu finansējums – ņemot vērā Eiropas Savienības fondu nosacījumus, tiks identificēts iespējamais finansējuma apjoms;
	2. valsts budžeta finansējums – KM iesniedz prioritāros pasākumus, paredzot papildus nepieciešamo finansējumu (t.sk. nomas maksas izdevumu segšanai), lai vienlaicīgi ar Eiropas Savienības fondu finansētiem pasākumiem īstenotu LNA infrastruktūras attīstību.”
 |
| 21. | Konceptuālā ziņojuma 4.2.nodaļas „LNA infrastruktūras nomāšana tirgus sektorā” sadaļas „Ierobežojumi, jeb riski:” 1.punkts:„1. Līdz šim ir akreditēti 6 privāti uzņēmumi, kas piedāvā prasībām atbilstošu arhīva glabātavu telpu nomu Rīgā un Salaspilī. NĪ tirgū šobrīd Latvijas teritorijā nav pieejamas nomai nepieciešamais glabātavu apjoms. Prognozējams, ka jaunu NĪ izbūve, kas funkcionāli atbilstu LNA darbības specifikai, šajā gadījumā ir iespējama tikai privātās publiskās partnerības ietvaros, pirms tam no valsts saņemot garantijas par jaunizbūvētā NĪ nomu pēc tā nodošanas ekspluatācijā.”Konceptuālā ziņojuma 5.3.nodaļas „Attīstības izmaksu potenciālie finansēšanas avoti” sadaļas „Privātā un publiskā partnerība” 2.rindkopa:„PPP alternatīvā „Latvijas Nacionālā arhīva infrastruktūras optimizācija” var izmantot NĪ, kurus paredzēts attīstīt reģionos, jo LNA izmantotajiem NĪ, kas atrodas Rīgas pilsētā atbilst Nacionālā drošības likuma noteiktajām kritiskās infrastruktūras pazīmēm, kur drošības ievērošanai nav pieļaujama infrastruktūras nodošana privātpersonas rīcībā, jeb aktīvu bilancē, kamēr publiskais partneris nav izmaksājis pieejamības maksājumu.” | **Finanšu ministrija:**Lai novērstu neatbilstošu informāciju, lūdzam labot konceptuālā ziņojuma 5.3.sadaļas “Attīstības izmaksu potenciālie finansēšanas avoti” iedaļu “Privātā un publiskā partnerība” (lūdzam precizēt terminu uz Publiskā un privātā partnerība), no teksta “PPP alternatīvā “Latvijas Nacionālā arhīva infrastruktūras optimizācija” var izmantot NĪ, kurus paredzēts attīstīt reģionos, jo LNA izmantotiem NĪ, kas atrodas Rīgas pilsētā, atbilst Nacionālā drošības likuma noteiktajām kritiskās infrastruktūras pazīmēm, kur drošības ievērošanai nav pieļaujama infrastruktūras nodošana privātpersonas rīcībā jeb aktīvu bilancē, kamēr publiskais partneris nav izmaksājis pieejamo finansējumu” izslēdzot vārdus “kamēr publiskais partneris nav izmaksājis pieejamo finansējumu”. Vēršam uzmanību, ka, piemērojot publisko un privāto partnerību, ir iespējams jau sākotnēji noteikt, ka visi aktīvi pēc būvdarbu pabeigšanas nonāk publiskā partnera īpašumā. Papildus lūdzam skaidrot, kādā veidā tiek izvērtēta reģionu arhīvu ēku PPP finansēšanas alternatīva – katram posmam atsevišķs līgums vai kā kopējais līgums par visu valsti. | **Ņemts vērā** | Precizēts konceptuālā ziņojuma 4.2.nodaļas „LNA infrastruktūras nomāšana tirgus sektorā” sadaļas „Ierobežojumi, jeb riski:” 1.punkts šādā redakcijā:„1. Līdz šim ir akreditēti 6 privāti uzņēmumi, kas piedāvā prasībām atbilstošu arhīva glabātavu telpu nomu Rīgā un Salaspilī. NĪ tirgū šobrīd Latvijas teritorijā nav pieejamas nomai nepieciešamais glabātavu apjoms. Prognozējams, ka jaunu NĪ izbūve, kas funkcionāli atbilstu LNA darbības specifikai, šajā gadījumā ir iespējama tikai publiskās un privātās partnerības ietvaros. Ja tiks nolemts sadarbībā ar Eiropas Investīciju bankas konsultāciju centru izvērtēt iespējas LNA nepieciešamos infrastruktūras attīstības jautājumus vismaz daļēji risināt publiskās un privātās partnerības ietvaros, tad tiks vērtēts, vai katram posmam atsevišķs publiskās un privātās partnerības līgums vai kā kopējais līgums par visu valsti.”Precizēta konceptuālā ziņojuma 5.3.nodaļas „Attīstības izmaksu potenciālie finansēšanas avoti” sadaļas „ Privātā un publiskā partnerība” 2.rindkopa šādā redakcijā:„PPP alternatīvā „Latvijas Nacionālā arhīva infrastruktūras optimizācija” var izmantot NĪ, kurus paredzēts attīstīt reģionos, jo LNA izmantotajiem NĪ, kas atrodas Rīgas pilsētā atbilst Nacionālās drošības likuma noteiktajām kritiskās infrastruktūras pazīmēm, kur drošības ievērošanai nav pieļaujama infrastruktūras nodošana privātpersonas rīcībā jeb aktīvu bilancē.” |
| 22. | Konceptuālā ziņojuma 5.3.nodaļa „Attīstības izmaksu potenciālie finansēšanas avoti”. | **Finanšu ministrija:**Lūdzam precizēt 5.3.sadaļas “Attīstības izmaksu potenciālie finansēšanas avoti” otro apakšpunktu, norādot, ka VNĪ kapitālieguldījumi to veikšanas brīdī tieši ietekmē vispārējās valdības budžeta bilanci (nevis valsts budžeta bilanci). Lūdzam papildus veikt labojumus tekstā, kur nepieciešams. | **Ņemts vērā**  | Precizēta konceptuālā ziņojuma 5.3.nodaļa „Attīstības izmaksu potenciālie finansēšanas avoti”. |
| 23. | Konceptuālā ziņojuma 5.3.nodaļas „Attīstības izmaksu potenciālie finansēšanas avoti” sadaļas „Secinājumi” 1.rindkopa:„VNĪ ir vispārējas valdības institucionālajā sektorā iekļautais komersants (S130130 „Valsts struktūru kontrolēti un finansēti komersanti”), tāpēc prioritārākus finansējuma avotus jāizvēlas tādus, kas ir ar neitrālāku ietekmi uz valsts budžeta bilanci. Bez tam atbilstoši Ministru kabineta 2019.gada 5.februāra sēdes protokollēmumam (prot. Nr.5 33.§) „Informatīvais ziņojums „Par valsts budžeta izdevumu pārskatīšanas 2019., 2020. un 2021.gadam rezultātiem un priekšlikumi par šo rezultātu izmantošanu likumprojekta „Par vidēja termiņa budžeta 2019., 2020. un 2021.gadam” un likumprojekta „Par valsts budžetu 2019.gadam” izstrādes procesā” 2020. un 2021.gadā plānots indikatīvi negatīvs fiskālās telpas apjoms vispārējās valdības budžetā. Attiecīgi šajos gados un turpmāk jaunas iniciatīvas tiks vērtētas īpaši.” | **Finanšu ministrija:**Lūdzam labot sadaļas “Secinājumi” pirmo paragrāfu to precizējot ar šādu tekstu: “VNĪ ir vispārējas valdības institucionālajā sektorā iekļautais komersants (S130130 “Valsts struktūru kontrolēti un finansēti komersanti”), tāpēc prioritārākus finansējuma avotus jāizvēlas tādus, kas ir ar neitrālāku ietekmi uz vispārējās valdības budžeta bilanci. Vērtējot jaunas politikas iniciatīvas, ir jāņem vērā aktuālo informāciju par pieejamo “fiskālo telpu” jeb papildu pieejamo līdzekļu jaunu politikas prioritāšu finansēšanai apjomu vidējā termiņā (t.i. trīs gadu ietvars).” | **Ņemts vērā** | Precizēta konceptuālā ziņojuma 5.3.nodaļas „Attīstības izmaksu potenciālie finansēšanas avoti” sadaļas „Secinājumi” 2.rindkopa šādā redakcijā: „VNĪ ir vispārējas valdības institucionālajā sektorā iekļautais komersants (S130130 „Valsts struktūru kontrolēti un finansēti komersanti”), tāpēc prioritārākus finansējuma avotus jāizvēlas tādus, kas ir ar neitrālāku ietekmi uz vispārējās valdības budžeta bilanci. Vērtējot jaunas politikas iniciatīvas, ir jāņem vērā aktuālo informāciju par pieejamo „fiskālo telpu” jeb papildu pieejamo līdzekļu jaunu politikas prioritāšu finansēšanai apjomu vidējā termiņā (t.i. trīs gadu ietvars).” |

Ilze Zubova

Kultūras ministrijas

Investīciju un projektu nodaļas vecākā referente

Tālr. 67330258; Ilze.Zubova@km.gov.lv